open-index/open-wikipedia-markdown huggingface dataset:
Forgotten Legends

__NOTOC__
**Forgotten Legends** on ukrainalaisen black metal -yhtyeen Drudkhin esikoisalbumi, joka julkaistiin 23. helmikuuta 2003. Oikealla näkyvä kuva on albumin CD-versiosta, C-kasetti ja LP sisältävät erilaiset kannet.

## Kappaleet
# 
# 
# 
# 

## Kokoonpano
* Roman Saenko – kaikki instrumentit, poislukien rummut
* Thurios – kaikki instrumentit, poislukien rummut
* Juri Sinitski – rummut

## Arvostelut
* Imperiumi: 7½/10

## Lähteet

## Aiheesta muualla
* 
*
Pitot-putki

**Pitot-putki** on mittalaite, jolla mitataan virtauksen paikallista nopeutta paine-eron avulla. Mittaustilanteessa putki asetetaan kohtisuoraan virtausta vasten. Sen keksi Henri Pitot (1695–1771), joka mittasi Seine-joen virtausnopeutta taivutetun lasiputken avulla. Etenkin lentokoneissa, pitot-putket ovat tärkeässä roolissa, koska ne mittaavat koneen ilmanopeutta. Sääolot ja korkea lentokorkeus saattavat johtaa pitot-putkien jäätymiseen, joka aiheuttaa sen, että ilmanopeutta ei voida enää mitata ja järjestelmä antaa väärän nopeuden. Tämä voi johtaa väärinkäsityksiin ohjaamossa. Tämän vuoksi pitot-putkea lämmitetään lennon aikana.

## Nopeuden määritys putken avulla

Stagnaatiopaine \scriptstyle p_0 on staattisen paineen \scriptstyle p_s ja dynaamisen paineen \scriptstyle p_d summa. Stagnaatiopaine mitataan pitot-putken aukon kohdalta, jossa siis on virtauksen stagnaatiopiste. Staattinen paine sen sijaan on *häiriötön* paine, joka mitataan sellaisesta kohdasta virtausta, jossa ei ole pitot-putkea tai muita esteitä.

Mikäli virtaus on puristumatonta (Machin luku on pieni), niin voidaan käyttää Bernoullin yhtälöä. Eli tarkastellaan virtauksen tietyn virtaviivan kahta eri kohtaa: stagnaatio- ja staattisen paineen mittauspistettä, jotka ovat kummatkin samalla korkeudella (\scriptstyle z_s = z_0)

p_s + \frac{1}{2}\rho v_s^2 + \rho g z_s \approx p_0 + \frac{1}{2}\rho v_0^2 + \rho g z_0.

Koska stagnaatiopisteessä nopeus \scriptstyle v_0 on nolla ja mittauspisteiden korkeudet samat, niin saadaan yhtälö supistettua muotoon

\frac{1}{2}\rho v_s^2 = p_0-p_s.

Paine-ero on \scriptstyle p_0-p_s = p_d, nyt yhtälöstä saadaan nopeus:

v =  \sqrt{\frac{2 p_d}{\rho}}
missä v on nopeus [m/s],
\rho on ilman tiheys [kg/m3] (se on suuruusluokkaa 1,2&nbsp;kg/m3, mutta riippuu lämpötilasta ja ilmanpaineesta),
p_d on dynaaminen paine,
p_0 on stagnaatiopaine ja
p_s on staattinen paine.

Yllä olevan Pitot'n kaavan loi Henri Pitot vuonna 1732.

## Käyttö

Pitot-putkea käytetään lentokoneissa, tuulitunneleissa, mittalaitteissa, tilavuus- ja massavirtamittauksissa kuten ilmanvaihtokanavan ilmamäärämittauksessa.

## Lähteet
Iskender-kebab

**Iskender-kebab** on yksi kebabin monista alalajeista. Siihen kuuluu yleensä pitaleipäpaloja, jogurttia, tomaattikastiketta ja kebablihaa. Alkuperäiseen Iskenderiin ei kuitenkaan kuulu riisi tai vihannekset, eikä sen kanssa juoda limonadia, kuten Euroopassa yleensä tapana on. Ruuan kanssa nautitaan perinteisesti rypälemehua. Lisäksi sen kanssa tavataan syödä rapeita leivänpaloja. Perinteisen Iskender-annoksen päälle laitetaan tomaattikastiketta ja jogurttia. Annos viimeistellään kaatamalla sen päälle kuumaa voita. Suomeen kebab ja Iskender tulivat 1980-luvulla.

Iskender-kebab on nimetty keksijänsä, 1800-luvun lopulla Bursassa Kayhanin naapurustossa, Turkin luoteisosissa asuneen İskender Efendin (suom. *Aleksanteri-herra*) mukaan. Hän kehitti ruuan basaarin työntekijöille. Legendan mukaan kebabin nostamisella pystyyn haluttiin välttää rasvan tippumista hiilille ja estää siten sen savuamista.

Iskender Efendin jälkeläisillä, Iskenderoğlun suvulla (sukunimi tarkoittaa ’Iskenderin poikaa’) on useita ravintoloita Bursassa. He omistavat myös ruokalajin tavaramerkin. Tämän johdosta annos tunnetaan Turkissa laajemmalti myös nimellä ”Bursa kebap”.

Yksi tunnetuimmista suvun ravintoloista on pieni ravintola Bursan keskustassa. Se on toiminut jo vuodesta 1932. Ravintolaan mahtuu sisälle vain 30 asiakasta, mutta siellä vierailee päivittäin satoja ihmisiä. Siksi sen ulkopuolella on lähes aina jonoa.

## Lähteet
Rapper’s Delight

**Rapper’s Delight** on yhdysvaltalaisen rap-yhtyeen Sugarhill Gangin suurin hitti. "Rapper’s Delight" julkaistiin syyskuussa 1979 pitkänä versiona ja menestyi R&B-radiokanavilla, jonka jälkeen kappaleesta julkaistiin lyhyempiä versioita radiosoittoa varten. "Rapper’s Delight" oli ensimmäinen rap-kappale, joka nousi pop-listoille nousemalle *Billboardin* Hot 100 -listalle sijalle 36.

## Lähteet
José Arnaud

**José Arnaud** (21. huhtikuuta 1945 – 11. lokakuuta 1972 Ruivães, Portugali) oli portugalilainen kartanlukija, joka kuoli auton ohjauduttua vaihdelaatikkovian seurauksena sillan kylkeen ja pudottua rotkoon Portugalissa ajetussa TAP-rallissa. Alpine-urheiluautoa ajanut Cola&ccedil;o Marques sai lieviä vammoja.

## Lähteet
*http://www.motorsportmemorial.org/focus.php?db=ct&n=1743
Quim Monzó

**Quim Monzó** (s. 24. maaliskuuta 1952 Barcelona) on katalonialainen kirjailija, kääntäjä ja toimittaja.

Quim Monzó on syntynyt Barcelonassa vuonna 1952. 1970-luvun alussa hän alkoi kirjoittaa ironiaa pursuavia artikkeleita ja novelleja ja oli *Tele/eXprés*-lehtien kirjeenvaihtajana Vietnamissa, Kambodžassa, Pohjois-Irlannissa ja Afrikassa. Vuonna 1982 hän asui jonkin aikaa New Yorkissa stipendiaattina. Monzó on kirjoittanut ja julkaissut hyvinkin paljon novelleja, kertomuksia ja artikkelikokoelmia, josta hän on voittanut monta kirjallisuuspalkintoa. Yhdessä Cuca Canalsin kanssa hän kirjoitti Bigas Lunan *[[Kinkkua, kinkkua]]* -elokuvan käsikirjoituksen ja Jérôme Savaryn kanssa *El tango de Don Joan*in.

1990-luvulla Catalunya Ràdion ja Katalonian TV3:n kanssa tehdyn työn johdosta hän on Katalonian suosituimpia nykykirjailijoita.

Vuonna 1993 Like julkaisi Anu Partasen suomentaman *La magnitud de la tragèdia*n nimellä *Koskettava murhenäytelmä*. 

## Teokset
* *Koskettava murhenäytelmä*, 1993. Helsinki: Like.
* *L'udol del griso al caire de les clavegueres*, 1976. Voitti Premi de Novel·la Prudenci Bertranan 1976.
* *Self Service*, 1977. Yhdessä Biel Mesquidan kanssa.
* *Uf, va dir ell*, 1978.
* *Olivetti, Moulinex, Chaffoteaux et Maury*, 1980. Voitti Premi de la Crítica *Serra d'Or*in 1981.
* *Benzina*, 1983.
* *El dia del senyor*, 1984.
* *L'illa de Maians*, 1985. Voitti Premi de la Crítica *Serra d'Or*in 1986.
* *Zzzzzzzz*, 1987.
* *La magnitud de la tragèdia*, 1989. Voitti Premi de Novel·la *El Temps*in 1989.
* *La maleta turca*, 1990.
* *Hotel Intercontinental*, 1991.
* *El perquè de tot plegat*, 1993. Voitti Premi Ciutat de Barcelonan 1993 ja Premi de la Crítica *Serra d'Or*in 1994.
* *No plantaré cap arbre*, 1994.
* *Guadalajara*, 1996. Voitti Premi de la Crítica *Serra d'Or*in 1997.
* *Del tot indefens davant dels hostils imperis alienígenes*, 1998.
* *Tot és mentida*, 2000.
* *Vuitanta-sis contes* (jossa on *Uf, va dir ell*, *Olivetti, Moulinex, Chaffoteaux et Maury*, *L'illa de Maians*, *El perquè de tot plegat* ja *Guadalajara*), 1999. Voitti Premi Nacional de Literaturan ja Premi Lletra d'Orin 2000.
* *El millor dels mons*, 2001.
* *El tema del tema*, 2003.
* *Tres Nadals*, 2003.
* *Catorze ciutats comptant-hi Brooklyn*, 2004.
* *Mil cretins*, 2007. Voitti Premi Maria Àngels Angladan 2008.
* *Esplendor i glòria de la Internacional Papanates* 2010

## Muuta
Omien kirjoitusten ohella Monzó on kääntänyt valtavan määrän muiden kirjailijoiden tuotantoa, esimerkiksi Truman Capote, J.D. Salinger, Ray Bradbury, Thomas Hardy, Harvey Fierstein, Ernest Hemingway, John Barth, Roald Dahl, Mary Shelley, Javier Tomeo, Arthur Miller ja Eric Bogosian.

## Aiheesta muualla

* Web-sivu, joka on omistettu Quim Monzólle (katalaaniksi, espanjaksi ja englanniksi)
* Open Letter Publishing House 
* Peter Owen Publishers 
* Quim Monzó ''La Vanguardia'' (katalaaniksi ja espanjaksi)
* Web-sivu ''Monzó. Com triomfar a la vida''  (katalaaniksi)
* Katalonialaisen kirjallisuuden sivusto (katalaaniksi)
* Editorial Anagrama
* Editorial Acantilado
* Editorial Quaderns Crema
* Quim Monzó  en ''Lletra''
Ikaris

**Ikaris** on Marvel-kustantamon supersankari ja ikuisten rodun edustaja. Ikariksen ensiesiintyminen tapahtui *Eternals*-lehden numerossa 1 (1976). Hahmon loi Jack Kirby.

## Historia
Ikaris syntyi 20 000 vuotta sitten **Polariassa**, joka tunnetaan nykyään Siperiana. Ikaris on kuuluu ikuisten rotuun. Hänen vanhempansa olivat ikuiset nimeltään **Tulayn** ja **Virako**. Ikariksen äiti, Tulayn kuoli pojan ollessa vasta 300-vuotias.

Ikaruksen todellinen nimi on arvoitus. Todellisen nimensä Ikaris valitsi pojalleen tapahtuneen onnettomuuden vuoksi. Satoja vuosia sitten, taistellessaan muinaisessa Kreikassa deviaaneja vastaan, Ikaris tapasi kuolevaisen naisen, jolle siitti pojan, **Ikaruksen**. Ikarus rakasti lentämistä isänsä kanssa korkealla taivailla.

Tuohon aikaan ikuiset rakensivat Ikarukselle mekaaniset siivet, joilla poika pystyi lentämään omin päin. Ikariksen taistellessa deviaaneja vastaan, nuori Ikarus lensi liian korkealle siipiensä kanssa ja menettää tajuntansa yläilmakehän hapenpuutteen vuoksi. Niin Ikarus putosi kuolemaansa. Ikaris suri raskaasti poikaansa ja otti nimekseen Ikaris poikansa muistoksi.

Celestiaalien tehdessä toisen ristiretkensä Maahan, olennot upottivat Lemurian mantereen turmeltuneiden deviaanien vuoksi. Ikarus toimi tällöin ihmisten hyväksi, ohjaten heitä turvaan valtavan katastrofin tieltä. Tarinat muovautuivat aikojen saatossa ja ihmiset muistivat Ikaruksen myöhemmin lintuna. Niin Marvel-universumissa Nooan maata etsivä kyyhkynen oli todellisuudessa Ikaris.

## Muissa medioissa
### Marvel Cinematic Universe
* Ikaris esiintyy vuonna 2021 Marvel Cinematic Universeen sijoittuvassa elokuvassa *[[Eternals (elokuva)|Eternals]]*. Hahmoa näyttelee Richard Madden. Ikaris on ikuisten voimakkain taistelija ja Sersin entinen aviomies. Hän kuuli 2 500 vuotta sitten Ajakilta ikuisten todellisesta tehtävästä edesauttaa uuden celestiaalin Tiamutin ilmestymisessä Maan sisältä. Mutta kuukausia *n* tapahtumien jälkeen Ajak vastustaa Maan ja ihmiskunnan uhraamista, jolloin celestiaaleille uskollinen Ikaris tapattaa Ajakin jättämällä tämän Alaskan jäätiköiltä vapautuneiden deviaanien armoille. Kun muut ikuiset yrittävät myös estää Tiamutin ilmestymisen, Ikaris yrittää pysäyttää heidät, mutta luopuu aikeistaan huomatessaan, ettei tunteittensa vuoksi pysty tappamaan Sersiä. Ikaris ei pysty antamaan itselleen anteeksi, joten hän tekee kreikkalaisen mytologian Ikaruksen tarinan inspiroittamana itsemurhan lentämällä Aurinkoon.
* Vaihtoehtoinen versio Ikariksesta esiintyy Disney+-animaatiosarjassa *[[Marvel Zombies (animaatiosarja)|Marvel Zombies]]* (2025) taistelemassa zombiksi muuttunutta Carol Danversiä vastaan.

## Lähteet
Titus Bramble

**Titus Malachi Bramble** (s. 21. heinäkuuta 1981 Ipswich) on englantilainen jalkapalloilija, joka edustaa Englannin Valioliigassa pelaavaa Sunderlandia. Hän on pelipaikaltaan puolustaja.

Uransa Ipswichissä vuonna 1998 aloittanut Bramble siirtyi Newcastleen 7 miljoonalla punnalla heinäkuussa 2002. Hän on myös pelannut kaksi ottelua lainalla Colchester Unitedissa. Kesäkuussa 2007 Bramble siirtyi kolmivuotisella sopimuksella Wiganiin.

185-senttinen Bramble on pelannut Englannin alle 21-vuotiaiden jalkapallomaajoukkuessa 9 ottelua, joissa hän on tehnyt yhden maalin.

Bramble on noussut useasti otsikoihin autolla hurjastelullaan, vuonna 2002 Newcastle jopa hyllytti hänet seitsemäksi viikoksi joukkueesta hurjastelun vuoksi.

22. syyskuuta 2010 Bramble pidätettiin raiskausepäilyjen takia. Hänet kuitenkin vapautettiin ilman syytteitä. Sen sijaan hänen veljensä, jalkapalloilija Tesfaye Bramble todettiin vuonna 2011 syylliseksi raiskaukseen ja tuomittiin neljän ja puolen vuoden vankeuteen.

## Lähteet
Fsck

**fsck** on järjestelmän ylläpidon työkaluohjelma Unixin kaltaisissa käyttöjärjestelmissä. Sen tarkoituksena on selvittää tiedostojärjestelmän eheys. Lyhenne tulee sanoista "**f**ile **s**ystem **c**hec**k**" tai "**f**ile **s**ystem **c**onsistency chec**k**".

Useimmiten fsck ajetaan järjestelmän käynnistyksen yhteydessä, jos tietokonetta ei ole sammutettu oikealla tavalla (esimerkiksi virtakatkon tai kaatumisen johdosta) ja tiedostojärjestelmiä ei irrotettu (umount) oikealla tavalla. Lisäksi fsck ajetaan tyypillisesti tietyn käyttökertamäärän välein. Useimmiten fsck toimii täysin ilman käyttäjän vuorovaikutusta, mutta vaikeissa tilanteissa fsck joutuu kysymään käyttäjältä toimenpiteitä.

fsck:n tekemät toiminnot riippuvat tiedostojärjestelmän tyypistä. Useimmiten tärkeimpänä tehtävänä on vaurioituneen superblockin korvaus; mikäli superblock on käyttökelvoton, levyä ei voi käyttää, mutta superblockista on automaattisesti tallennettu varmuuskopioita jotka fsck voi palauttaa. Journaloivat tiedostojärjestelmät on suunniteltu siten, että fsck:lle ei jää kovin monia tehtäviä.

Hakemiston rikkoontuessa tiedoston nimeä ei löydy. Tällöin fsck siirtää löytyneen rikkoontuneen tiedoston tiedostojärjestelmän juureen lost+found-kansioon ja nimeää sen siellä inode-numeron mukaan. lost+found luodaan yleensä jo tiedostojärjestelmää luotaessa, jotta sille ei tarvitse varata tilaa levyn ollessa rikki.

Unix-käyttäjien slangissa fsckiä käytetään joskus kirosanana, koska fsck-ohjelmaan törmää useimmiten vaikeissa ongelmatilanteissa, ja nimi muistuttaa erästä englannin kielen kirosanaa.

Microsoft Windows-järjestelmissä vastaava työkalu on nimeltään ScanDisk (vanhemmissa Windows- ja DOS-versioissa chkdsk).

## Ongelmat
fsck:n käytössä on useita ongelmia:
* vaatii useita käsittelykertoja tiedostojärjestelmälle eheyden varmistamiseksi
* voi johtaa tiedon häviämiseen mutta metadata on aina oikein
* vaatii yksityiskohtaista tietoa tiedostojärjestelmän toiminnasta, joka tekee fsck:n ylläpitämisestä ja toteuttamisesta vaikeaa
* useiden käsittelykertojen johdosta fsck:n suorittaminen on erittäin hidasta

## Lähteet
Alkio (täsmennyssivu)

**Alkio** voi tarkoittaa ainakin seuraavia:

* alkio, aitotumainen eliö kehityksensä varhaisimmassa vaiheessa
* alkio, matemaattisen joukon sisältämä objekti
* Alkio-opisto, kansanopisto Jyväskylässä
* sukunimenä:
** Jani Alkio (s. 1976), salibandymaalivahti ja urheiluselostaja
** Jyrki Alkio, toimittaja
** Kimmo Alkio (s. 1963), toimitusjohtaja
** Mikko Alkio (s. 1972), poliitikko ja valtiosihteeri
** Paavo Alkio (1902–1983), sotatuomari, Vaasan hovioikeuden presidentti
** Santeri Alkio (1862–1930), poliitikko, ministeri ja kirjailija, Maalaisliiton perustaja
** Tuulikki Alkio (1920–2007), toimittaja ja lehdistösihteeri.
Juurrutushormoni

**Juurrutushormoni** on hormoni, jota käytetään kasvien pistokkaiden juurien muodostumisen edistämiseen. Nykyisin käytetään sekä kasvien omia luontaisia kasvihormoneita että synteettisiä hormoneita, kuten luontaista tai synteettistä auksiinia. Versojen kärjissä syntyvä auksiini saa kasvin solut laajenemaan ja jakautumaan. Luonnosta kerätty auksiini säilyy käyttökelpoisena vain lyhyen ajan. Tästä syystä  on alettu valmistamaan synteettisiä auksiinivalmisteita, joita ovat IBA (indolyyli-3-voihappo) sekä NAA (naftaleenietikkahappo). Ne säilyvät paremmin kuin luonnon auksiini, mutta liukenevat veteen huonosti. Apuliuottimeksi tarvitaan alkoholia, mikä on kallista, tai näiden happojen kaliumsuoloja (KIBA ja KNA).

Hormonia voidaan käyttää monella tapaa: pistokas kastetaan nopeasti voimakkaaseen hormoniliuokseen ennen multaan pistämistä, pistokkaita pidetään useita tunteja laimeassa liuoksessa, tai keskivahvaa liuosta ruiskutetaan kasvin lehdille.

Hormonien liian lyhyt vaikutusaika kasvilla on tehoton kun taas liian pitkässä kestossa on yliannostuksen riski. Suurina määrinä kasvuhormonit ovat kasville myrkyllisiä.

Hormonin vaikutus on pohjalämmön ohella merkittävä juurien muodostumiseen. 

Juurrutushormoni ei ole yleensä puutarhamyymälöiden hyllytavaraa.

## Lähteet
”Weird Al” Yankovic

**”Weird Al” Yankovic**, oikealta nimeltään **Alfred Matthew Yankovic** (s. 23. lokakuuta 1959 Downey, Kalifornia, Yhdysvallat), on yhdysvaltalainen muusikko, joka tunnetaan pophittien parodiaversioista ja harmonikansoitosta.

## Elämä ja ura
Yankovic alkoi ottaa harmonikkatunteja kuusivuotiaana. Hän menestyi koulussa erinomaisesti: hän aloitti lastentarhan etuajassa, hyppäsi toisen luokan yli ja oli luokkansa priimus.

Valmistuttuaan lukiosta Yankovic kävi Kalifornian polyteknistä osavaltionyliopistoa ja luki arkkitehdin tutkinnon. Hän teki jo tuolloin parodialauluja ja pääsi esiintymään *Dr. Demento Show* -ohjelmaan. Yankovicin ensimmäinen singlejulkaisu oli parodialaulu ”My Bologna”.

Yankovic alkoi tehdä kiertueita vuonna 1981. Vuonna 1984 julkaistun albumin *[[”Weird Al” Yankovic in 3-D]]* singlet ”Eat It” ja ”Like a Surgeon” tekivät Yankovicistä tunnetun. Yankovic on jatkanut parodia-albumien tekemistä sen jälkeenkin. Hän on hankkinut parodioilleen luvat kappaleiden alkuperäisiltä esittäjiltä.

Yankovic meni naimisiin vuonna 2001, ja pariskunnalle syntyi tytär.

Yankovicista kertova elämäkertaelokuva *Weird: The ”Weird Al” Yankovic Story* julkaistiin vuonna 2022. Pääosaa näyttelee Daniel Radcliffe, ja elokuvan ohjasi Eric Appel.

## Tunnustukset
Yankovic on voittanut viisi Grammy-palkintoa. Hänen levytyksensä ovat myyneet 28 kulta- ja platinalevyä.

## Diskografia

### Kokoelma-albumit (kansainvälinen)

### Kokoelma-albumit (tietyssä maassa julkaistut)
 
* *Eat It* - 1. toukokuuta 1984 (Japanese LP)   
* *The Official Music of "Weird Al" Yankovic* - Kesäkuu 1984 (Japanese LP)   
* *The Best Of Yankovic* - 1992 (Korean LP)   
* *[[The Saga Begins (kokoelma)|The Saga Begins]]* - 25. tammikuuta, 2000 (Japanese CD)

### Singlet

*My Bologna
*Another One Rides the Bus (Queen: *[[Another One Bites the Dust]]*)
*Ricky
*I Love Rocky Road
*Eat It (Michael Jackson: *Beat It*)
*King of Suede
*I Lost on Jeopardy
*This Is the Life
*Like a Surgeon (Madonna: *Like a Virgin*)
*I Want a New Duck
*One More Minute
*Hooked on Polkas
*Dare to Be Stupid
*Living with a Hernia
*Christmas at Ground Zero
*Fat (Michael Jackson: *Bad*)
*Lasagna
*I Think I'm a Clone Now
*UHF
*Money for Nothing/Beverly Hillbillies
*Isle Thing
*Smells Like Nirvana (Nirvana: *[[Smells Like Teen Spirit]]*)
*You Don't Love Me Anymore
*Taco Grande
*Jurassic Park (parodia Richard Harris: *[[MacArthur Park (kappale)|MacArthur Park]]* -laulusta)
*Bedrock Anthem
*Achy Breaky Song
*Headline News
*Amish Paradise (Coolio: *Gangsta's Paradise*)
*Gump
*Spy Hard
*The Night Santa Went Crazy
*The Saga Begins (Don McLean: *American Pie*)
*It's All About the Pentiums
*Polka Power!
*Pretty Fly for a Rabbi (Offspring: *Pretty fly for a white guy*)
*Don't Download This Song 
*White & Nerdy (Chamillionairen *Ridin' dirty *)
*Canadian Idiot (Green Day: *American Idiot*)
*eBay (Backstreet Boys: *I Want It That Way*)
*Whatever You Like (T.I.n samanniminen kappale)
*Craigslist
*Skipper Dan
*CNR
*Ringtone
*Perform This Way (Lady Gagan *[[Born This Way]]*)

## Lähteet

## Aiheesta muualla

* ”Weird Al” Yankovicin kotisivut 
* 
* Video and free download of ''Don’t Download This Song''
Kalle Parviainen

**Kalle Parviainen** (s. 3. lokakuuta 1982 Kuopio) on suomalainen jalkapalloilija, joka edusti Veikkausliigassa Kuopion Palloseuraa, Valkeakosken Hakaa ja FC Interiä. 185 senttimetriä pitkä Parviainen aloitti uransa keskikentällä, mutta pelipaikka muuttui sittemmin hyökkääjän kautta keskuspuolustajaksi.

Parviainen siirtyi Valkeakosken Hakaan kaudeksi 2006 Kuopion Palloseurasta, jossa hän oli edellisellä kaudella ollut joukkueensa paras maalintekijä tehtyään 26 Veikkausliigaottelussa 11 maalia. Veikkausliigassa Parviainen pelasi ensi kerran kaudella 2001 KuPS:n riveissä, jolloin hänet valittiin myös vuoden liigatulokkaaksi. Kaudeksi 2011 Parviainen siirtyi FC Interiin mutta loukkaantumisten vuoksi hän ei juurikaan pelannut, ja kauden 2013 lopuksi hän ilmoitti päättävänsä pelaajauransa. Kaikkiaan Parviainen pelasi Veikkausliigassa 160 ottelua ja teki niissä 22 maalia.

Ainoan A-maaottelunsa Parviainen pelasi Suomen maajoukkueessa 29. toukokuuta 2010 harjoitusottelussa Puolaa vastaan.

## Lähteet

## Aiheesta muualla
* Kalle Parviainen FC Interin sivuilla 
* Parviaisen tiedot Veikkausliigan sivuilla
The Swan Road

__NOTOC__
**The Swan Road** (ukr. Лебединий шлях *Lebedinij Šljah*) on ukrainalaisen black metal -yhtyeen Drudkhin kolmas studioalbumi, joka julkaistiin 13. maaliskuuta 2005. Se on musiikillisesti yhtyeen aggressiivisin ja nopeatempoisin albumi johtuen entistä särisevimmistä kitaroista ja rumpalin lisääntyneestä blast beatin käytöstä. Lisäksi albumi on synkempi kuin muut Drudkhin levyt verratessa esimerkiksi Autumn Auroran iloisempaan tunnelmaan. The Swan Roadin sanoitukset ovat kaikki ukrainalaisen runoilijan Taras Ševtšenkon teoksia.

## Kappaleet
# 
# 
# 
# 
# 
# 
# 

## Kokoonpano
* Roman Sajenko – kaikki instrumentit poislukien rummut
* Thurios – kaikki instrumentit poislukien rummut
* Juri Sinitski – rummut

## Arvostelut
* Chronicles of Chaos: 9.5/10
* Imperiumi: 7/10

## Lähteet

## Aiheesta muualla
* 
* 
*
Shadows Fall

**Shadows Fall** on vuonna 1995 perustettu metalcore -yhtye Massachusettsista, Yhdysvalloista. 

## Kokoonpano

### Nykyiset jäsenet

2014-08-30 Turock Shadows Fall 27.jpg|Brian Fair, 2014
2014-08-30 Turock Shadows Fall 12.jpg|Paul Romanko, 2014
2014-08-30 Turock Shadows Fall 15.jpg|Matt Bachand, 2014
2014-08-30 Turock Shadows Fall 21.jpg|Felipe Roa, 2014


* Brian Fair - laulu
* Jonathan Donais - kitara, taustalaulu
* Jason Bittner - rummut
* Paul Romanko - basso
* Matt Bachand - kitara, taustalaulu

### Entiset jäsenet

* Philip Labonte - laulu
* Damien Mcpherson - laulu 
* David Geramain - rummut
* Derek Kerswill - rummut

## Diskografia
* *[[Somber Eyes to the Sky]]* (1997)
* *[[Of One Blood]]* (2000)
* *[[The Art of Balance]]* (2002)
* *[[The War Within (albumi)|The War Within]]* (2004)
* *[[Threads of Life]]* (2007)
* *[[Retribution (Shadows Fallin albumi)|Retribution]]* (2009)
* *[[Fire From the Sky]]* (2012)

## Muuta

Shadows Fall esiintyi The Black Crusade -kiertueen kanssa Suomessa 13. ja 14.12. 2007. Muut esiintyjät olivat Machine Head, Arch Enemy, DragonForce ja Trivium.

Shadows Fallin kappale The Light That Blinds on julkaistu pelissä Guitar Hero 2

## Aiheesta muualla

* Viralliset kotisivut
Autumn Aurora

__NOTOC__
**Autumn Aurora** on ukrainalaisen black metal -yhtyeen Drudkhin toinen studioalbumi, joka julkaistiin 1. helmikuuta 2004. Musiikillisesti se on selkeämpi ja syntetisaattoripainotteisempi levy kuin yksikään muu yhtyeen tuotos. Albumin kannesta on ainakin kolme eri versiota: CD-, C-kasetti- ja vinyyliversioissa on kaikissa omat kantensa.

*Autumn Aurora* on konseptialbumi, jonka teemana on kesän vaihtuminen syksyn ruskaan ja ensilumen tuloon.

## Kappaleet
# 
# 
# 
# 
# 
# 

## Kokoonpano
* Roman Sajenko ja Thurios – kaikki instrumentit, poislukien rummut
* Juri Sinitski – rummut

## Arvostelut
* Imperiumi: 8/10

## Lähteet

## Aiheesta muualla
* Imperiumi.net-arvio 
* 
*
Suomen Cup (jääkiekko)

Jääkiekossa on pelattu **Suomen Cupia** vuosina 1955–1958, 1964–1971 ja 2017–2022. Eniten mestaruuksia on voittanut Imatran Ketterä, joka on juhlinut Suomen Cupin voittoa kolmesti.

Cup palasi kilpailuohjelmaan syksyllä 2017. Siihen osallistuivat kaikki Mestistä ja Suomi-sarjaa pelaavat seurat sekä 27 II-divisioonan seuraa eli yhteensä 54 joukkuetta.

## Joitain tapahtumia
Vuonna 1955 8.3. pelattiin cupin välierät, joista finaaliin selvisivät Ilves kaatamalla HJK:n 3–5 ja TPS kukistamalla Hämeenlinnan Tarmon jatkoajan jälkeen 6–7. 13.3. TPS kukisti finaalissa Ilveksen lukemin 1–4 (0–1, 0–1, 1–2) Matti Sundelinin, Risto Aaltosen, Rainer Schreyn ja Aki Salosen maaleilla. Ilveksen ainokaisen teki 3. erässä Räshid Hakimsan. TPS oli mennyt 0–2 johtoon, kun Ilves kavensi, mutta TPS karkasi kuitenkin voittoon.

Vuonna 1957 Tappara voitti Suomen Cupin kukistettuaan loppuottelussa paikallisvastustaja Tampereen Pallo-Veikot murskaluvuin 8–0. Tappara oli toki joutunut tiukoillekin kauden Suomen Cupissa, sillä maaliskuussa se oli voittanut TK-V:n koulukadun keinojäällä ainoastaan 4–3, koska joukkueen parhaimmisto oli samaan aikaan MM-kisoissa Moskovassa.

Vuonna 1956 TPS onnistui ensimmäisenä suomalaisena jääkiekkojoukkueena voittamaan tuplamestaruuden: Suomen mestaruus ja Suomen Cup -mestaruus samana vuonna.

Mestis-kaudella 2018–2019 Ketterä onnistui voittamaan Mestis-mestaruuden ja Suomen Cupin.

Vuonna 2019 Ketterä voitti Suomen Cupin toisen kerran peräkkäin kaataen Cup-finaalissa SaPKon Hartwall Arenalla lukemin 4-1. Näin TPS ja Ketterä ovat ainoat joukkueet, jotka ovat voittaneet Suomen Cupin kahtena peräkkäisenä kautena.

Vuonna 2020 cupia ei järjestetty koronaviruspandemian vuoksi. Seuraavana vuonna Ketterä voitti cupin kolmannen kerran.

Toistaiseksi viimeinen Suomen Cup pelattiin vuonna 2022, jolloin Kiekko-Espoo voitti finaalissa IPK:n. Vuoden 2023 kilpailu peruttiin useiden joukkueiden peruttua osallistumisensa, eikä cupia pelattu myöskään seuraavalla kaudella.

## Finaalit

## Lähteet
Fasil Ghebbi

**Fasil Ghebbi** on vanha linnoituskaupunki nykyisen Gondarin kaupungin alueella Etiopiassa. Se rakennettiin 1500- ja 1600-lukujen aikana Etiopian hallitsijan sadekauden asuinpaikaksi. Fasil Ghebbi kuuluu nykyään Unescon maailmanperintöluetteloon.

Kaupunki sijaitsee 2&nbsp;208 metrin korkeudessa ja sitä ympäröi 900 metriä pikä muuri. Siellä sijaitsee palatseja, kirkkoja, luostareita ja useita julkisia sekä yksityisiä rakennuksia. Kaupungin arkkitehtuuri on sekoitus hindu-, arabi- ja jesuuittojen tuomaa barokkivaikutusta.

## Lähteet
Lalibela

**Lalibela** on kaupunki pohjoisessa Etiopiassa, Amharan osavaltiossa. Vuonna 2012 siellä oli 21&nbsp;343 asukasta. Kaupunki sijaitsee noin 2 500 metrin korkeudessa. Siellä on lentokenttä ja säännöllinen lentoyhteys Bahir Dariin, Gondariin ja Aksumiin sekä maan pääkaupunkiin Addis Abebaan, jonne matkaa kertyy maanteitse noin 700 kilometriä. 

## Kalliokirkot

Lalibela on pyhä kaupunki ja pyhiinvaelluskohde. Se on tunnettu basalttikiveen hakatuista kirkoistaan ja kappeleistaan, jotka ovat Unescon maailmanperintökohde. Kallioon kaiverrettuja suojelukohteita on 11 kappaletta. Kirkoista neljän seinät on hakattu kokonaan irti kalliosta. Kirkot ovat arkeologisten todisteiden perusteella rakennettu viidessä vaiheessa 700–1200-lukujen aikana.

Kirkot jaetaan kahteen, Jordanjoen pohjois- ja eteläpuoliseen ryhmään.

***Pohjoiseen ryhmään** kuuluu viisi kirkkoa: *Biete Medhani Alem* -kirkko (Vapahtajan talo), jonka uskotaan olevan maailman suurin monoliittikirkko. Lisäksi ryhmään kuuluvat *Biete Mariam* (Marian talo), *Biete  Maskal* (Ristin talo), *Biete Denagel* (Neitsyiden talo) ja *Biete Golgotha Mikael* (Golgatan Mikaelin talo).
*Myös **Eteläinen ryhmä** käsittää viisi kirkkoa: *Biete Amanuelin*, *Biete Qeddus Mercoreusin*, *Biete Abba Libanosin*, *Biete Gabriel Raphaelin* ja *Biete Lehemin*.
*Yhdestoista, Biete Ghiorgis, on hieman erillään muista, mutta yhdistetty muihin kaivannoilla.

## Lähteet
*Lalibelan kirkot UNESCOn sivuilla  

### Viitteet

## Aiheesta muualla

*Etiopian aarteet  
*Lalibela – City Carved from Legend
Cargolux

**Cargolux**  on luxemburgilainen vuonna 1970 perustettu lentoyhtiö. Se on yksi Euroopan suurimmista rahtilentoyhtiöistä. 

Cargolux oli ensimmäinen 747-400F-koneen asiakas, kun se otti tyypin käyttöön 17. marraskuuta 1993. Se oli myös 747-8F:n ensiasiakas. Ensimmäinen 747-8F toimitettiin yhtiölle marraskuussa 2011.

## Reittiverkosto
Cargoluxin rahtipalvelut kattavat seuraavat kohteet (Huhtikuussa 2021 ):

### [[Afrikka]]
*Etelä-Afrikka
**Johannesburg
*Kenia
**Nairobi

### [[Amerikka]]
#### [[Pohjois-Amerikka]]
*Meksiko
**México
**Guadalajara
*Yhdysvallat
**Chicago
**Columbus
**Indianapolis
**Los Angeles
**Miami
**New York

#### [[Etelä-Amerikka]]
*Chile
**Santiago

### [[Aasia]]
#### [[Keski-Aasia]]
*Azerbaidžan
**Baku

#### [[Itä-Aasia]]
*Japani
**Komatsu
**Osaka
**Tokio
*Etelä-Korea
**Soul
*Taiwan
**Taipei
*Kiina
**Peking
**Hongkong
**Shanghai
**Xiamen
**Zhengzhou

#### [[Kaakkois-Aasia]]
*Indonesia
**Jakarta
*Thaimaa
**Bangkok
*Singapore

#### [[Etu-Aasia]]
*Arabiemiirikunnat
**Dubai
*Bahrain
*Jordania
**Amman

### [[Eurooppa]]
*Italia
**Milano (Malpensa)
*Yhdistynyt kuningaskunta
**Glasgow (Prestwick)

## Laivasto

Laivaston keski-ikä heinäkuussa 2022 on 13,7 vuotta.

## Onnettomuudet

Tammikuussa 2006 Shanghain Pudongin kansainväliselle lentoasemalle pysäköidyn lentokoneen nokkapyörä vetäytyi takaisin koneen sisään. Kukaan ei loukkaantunut onnettomuudessa.

## Lähteet
Seasons End

**Seasons End** on Marillionin viides studioalbumi ja ensimmäinen, jossa laulajana toimii Steve Hogarth. Lähes koko albumi oli jo valmis kun Steve liittyi yhtyeeseen, joten vain muutamassa kappaleessa on hänen kirjoittamaansa materiaalia. Seasons End Tour on Marillionin suurin Hogarthin aikainen kiertue.

Albumin kannessa on viittauksia Marillionin aiempiin kansiin. Kameleontti, joka on esiintynyt myös kaikissa aiemmissa kansikuvissa, tavataan Seasons Endillä viimeistä kertaa. Kannen teemana on käytetty neljää elementtiä: maata, ilmaa, tulta ja vettä.

## Kappaleet
#
#
#
#
#
#
#
#
#

Vuoden 1997 uudelleenjulkaisulla on lisäksi seuraavat kappaleet toisella CD:llä:

#
#
#
#
#
#
#
#
#
Curien piste

**Curien piste** (myös **Curien lämpötila**) on Pierre Curien mukaan nimetty lämpötila, jossa ferromagneettinen aine muuttuu paramagneettiseksi. Curien pisteessä tapahtuu toisen kertaluvun faasitransitio. Esimerkiksi ferromagneettisen raudan Curien piste on noin 770&nbsp;°C ja nikkelin 358&nbsp;°C. Curien pistettä korkeammissa lämpötiloissa magneettikenttä ei vedä niitä enää voimakkaasti puoleensa.

Curien lämpötila esiintyy muun muassa paramagneettisten aineiden Curien–Weissin laissa

:\chi = \frac{C}{T - T_{c}},\ 

missä T on lämpötila, C on Curien vakio, \chi on paramagneettisen aineen magneettinen suskeptibiliteetti ja T_{c} on Curien lämpötila. Laki pätee paljon Curien pistettä suuremmissa lämpötiloissa.

Vain hieman Curien pisteen yläpuolella (T_{c} ) suskeptibiliteetti käyttäytyy eri tavalla johtuen *kriittisistä fluktuaatioista*. Nämä termodynaamiset fluktuaatiot johtavat siihen, ettei atomin dipolimomenttia voi kuvata sen keskiarvolla. Suskeptibiliteetin kriittiselle käyttäytymiselle  pätee

:\chi = (T - T_{c})^{-\gamma},

missä *kriittinen eksponentti* \gamma on 4/3.

## Katso myös
*Néelin lämpötila

## Lähteet

* 
*
*

### Viitteet

## Aiheesta muualla
*Periodictable: Curie Point of the elements
Air Livonia

**Air Livonia**  oli virolainen lentoyhtiö, joka operoi säännöllistä liikennettä pääasiassa Pärnusta Viron saarille. Yhtiön kotikenttänä toimi Pärnun lentoasema.

## Historia
Yhtiö perustettiin vuonna 1994 nimellä **Baltic Aeroservice**. Se vuokrasi kaksi An-2-konetta Estonian Airilta ja aloitti reittilennot Pärnun ja Kihnun välillä 17. huhtikuuta 1995. Lisäksi yhtiö lensi Pärnusta Ruhnuun ja Kuressaareen.

Laivastoa täydentämään Baltic Aeroservice hankki suurempia An-28-koneita, ja reittilennot konetyypillä alkoivat 11. helmikuuta 1996. Uutena reittinä verkostoon tuli 6. marraskuuta 1996 Kuressaare–Tallinna. Yhtiön nimi vaihtui Air Livoniaksi noin vuosina 1996–1997. Se hankki lisää koneita vuokrakoneita korvaamaan vuosina 1999 ja 2000.

Talvikauden lennot Kihnuun olivat Pärnumaan maakunnan rahallisesti tukemia. Air Livonia teki lennoista joulukuussa 2003 viisivuotisen sopimuksen, mutta lokakuussa 2005 yhtiön omistaja Ants Aringo ilmoitti haluavansa purkaa sopimuksen etuajassa. Syynä tähän oli se, että Pärnumaan maksama tukisumma ei ollut noussut samassa suhteessa polttoaineen hinnan ja muiden kulujen kanssa. Maakunnan hallitus ja Air Livonia sopivat lopulta, että yhtiö jatkaa lentoja 30. huhtikuuta 2006 asti.

Helmikuussa 2006 Air Livonia ilmoitti nousseiden toimintakulujen vuoksi lopettavansa lennot Kihnun sopimuksen päätyttyä 30. huhtikuuta 2006.

## Reittikohteet

Vuonna 2003 Air Livonia lensi seuraavia reittejä:

* Pärnu – Ruhnu – Kuressaare
* Pärnu – Kihnu (ei lentoja kesäisin)
* Tallinna – Kärdla

## Laivasto

Air Livonia käytti toimintansa aikana seuraavia lentokoneita:

*1 Antonov An-2R
*4 Antonov An-28

## Lähteet
Flavius Bauto

**Flavius Bauto** (k. 388) oli frankkilainen magister militum eli Rooman sotavoimien komentaja. Vuonna 385 hän oli lisäksi konsuli. Myös hänen pojastaan Arbogastista tuli magister militum.
Dzyanin kirja

**Dzyanin kirja** on väitetty ikivanha tiibetiläinen runomuotoon (stanza) kirjoitettu kirja, joka käsittelee mm. ihmiskunnan syntyä ja muinaisia tapahtumia. Teosofian perustajan Helena Blavatskyn mukaan Dzyanin kirja kuuluu maailman vanhimpiin käsikirjoituksiin, ja se on kirjoitettu vihittyjen pyhällä kielellä. Kirja toimii perustana Blavatskyn Salaiselle Opille, joka on yksi Teosofisen liikkeen tärkeimpiä teoksia. Blavatskyn mukaan Dzyanin kahteentoista runoon sisältyy useita satoja säkeitä. Salaisen Opin toisen osan alussa hän toistaa niistä 49.  
 
Dzyanin kirjan olemassaolosta ei ole muuta todistusaineistoa kuin Blavatskyn väitteet. 

## Aiheesta muualla
* Salainen oppi - Dzyanin runot 

## Lähteet
* David and Nancy Reigle: * Blavatsky's Secret Books*, 1999,  
* http://www.blavatskyarchives.com/reiglecon.htm 
* H.P. Blavatsky - Salainen Oppi 2, 1973
Bataavit

**Bataavit** () olivat germaaniheimo, joka asui Reinin, Waalin ja Pohjanmeren välimaastossa. Bataavit olivat roomalaisten liittolaisina vuodesta 15 eaa. lähtien, ja he auttoivat Drususta tämän sotaretkellä muita germaaniheimoja vastaan. 

Kun Roomassa syttyi sisällissota, käyttivät bataavit kuitenkin tilannetta hyväkseen ja nousivat vuonna 69 kapinaan roomalaistuneen bataaviylimyksen Julius Civiliksen johdolla. Civilis yritti synnyttää gallialaisen valtakunnan, ja saikin liittolaisikseen treverit ja joitain germaanijoukkoja. Bataavit onnistuivat tuhoamaan useita roomalaisleirejä, mutta heidän onnensa kääntyi Vespasianuksen noustua valtaan Roomassa. Keisari lähetti suuren roomalaisarmeijan kukistamaan kapinan, ja Civilis joutui antautumaan vuonna 71. 

Bataavit menettivät verovapautensa ja joitain muita etuoikeuksia. He myös palasivat Rooman liittolaisiksi ja toimittivat sotilaita Rooman armeijaan. Bataavit sulautuivat 300-luvulla frankkeihin.

## Lähteet
*Risto Kari: Historian ABC – Kaikkien aikojen valtiot. Osa 1. Kustannusosakeyhtiö Tammi 2000. .
*Paavo Castrén ja Leena Pietilä-Castrén: Antiikin käsikirja. Otava 2000. .

### Viitteet
Oikeusneuvos

**Oikeusneuvos** ()  on virkanimike, jota käytetään Suomen korkeimman oikeuden jäsenistä lukuun ottamatta sen presidenttiä. Vuoden 2017 alusta lähtien sama virkanimike on ollut myös korkeimman hallinto-oikeuden jäsenillä, joista aikaisemmin käytettiin nimitystä hallintoneuvos.

## Korkein oikeus
Korkeimmassa oikeudessa on lain mukaan oltava jäseninä presidentti ja vähintään 15 oikeusneuvosta. Vuoden 2020 toukokuussa oikeusneuvoksia on 18. Oikeusneuvokset on nimitetty virkaansa keskimäärin 49 vuoden ikäisinä.

Oikeusneuvokset ovat toimineet aiemmin erilaisissa lakimiestehtävissä, useimmiten tuomioistuimissa mutta myös lainvalmistelijoina, oikeustieteen tutkijoina tai asianajajina. Korkeimmassa oikeudessa he eivät erikoistu tiettyihin asioihin, vaan kaikki oikeusneuvokset osallistuvat kaikenlaisten asioiden käsittelyyn.

## Kelpoisuusvaatimukset virkaan
Tuomioistuinlain 10 luvun 1 §:n mukaan tuomariksi voidaan nimittää oikeustieteen muun ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut oikeamielinen Suomen kansalainen, joka aikaisemmalla toiminnallaan tuomioistuimessa tai muussa tehtävässä on osoittanut, että hänellä on täytettävänä olevan viran menestyksellisen hoitamisen edellyttämä perehtyneisyys viran tehtäväalaan sekä tarvittavat henkilökohtaiset ominaisuudet. Saman lain 10 luvun 2 §:n mukaan korkeimman oikeuden presidentiksi ja jäseneksi sekä korkeimman hallinto-oikeuden presidentiksi ja jäseneksi voidaan nimittää 1 §:ssä säädetyt edellytykset hyvin täyttävä etevä laintuntija. Korkeimman oikeuden ja korkeimman hallinto-oikeuden presidenteiltä edellytetään lisäksi johtamistaitoa.

## Palkkaus
Marraskuussa 2018 oikeusneuvoksen palkka on 11&nbsp;026 euroa kuukaudessa. Korkeimman oikeuden presidentin korvaus on 12&nbsp;970 euroa kuukaudessa.

## Lähteet
Rocky Balboa (elokuva)

**Rocky Balboa** (tunnetaan myös nimellä **Rocky VI**) on kuudes ja  viimeinen ''Rocky''-elokuvasarjan elokuva, jossa elokuvan päähahmona on itse Rocky. Sen ohjauksesta, käsikirjoituksesta ja pääosasta vastaa Sylvester Stallone. Elokuva ilmestyi joulukuussa 2006, 16 vuotta edellisen *Rocky*-elokuvan (*[[Rocky V]]*) jälkeen. Elokuva on kuvattu Philadelphiassa ja Las Vegasissa. Suomen ensi-ilta oli 5. tammikuuta 2007. Joulukuussa 2007 julkaistiin kaikki kuusi *Rocky*-elokuvaa sisältävä kuuden DVD-levyn kokoelma *Rocky – The Complete Saga*. 

Sylvester Stallone kävi läpi suuren kamppailun studion kanssa saadakseen elokuvan tuotantoon. Studio on kertonut syyksi Stallonen iän. He eivät pitäneet hyvänä ideana, että 60-vuotias Stallone oli toimintaelokuvan pääroolissa. Stallonen iän aiheuttamat ongelmat eivät kuitenkaan loppuneet siihen. Vaikka elokuva olikin taloudellinen menestys, se oli ennen julkaisuaan saanut paljon kritiikkiä Stallonen iän vuoksi. Mielenkiintoisesti tätä heijastaen, elokuvan keskeisenä teemana on kritiikki ja ennakkoluulo, jota päähenkilö Rocky käy läpi, kun hän iäkkäänä tahtoo palata kehään. 

## Juoni

Elokuvan alussa vanha nyrkkeilyn raskaansarjan maailmanmestari Rocky Balboa on onnistunut parantamaan rahatilannettaan viidennen elokuvan jälkeen. Hän omistaa ravintolan, joka on nimetty hänen edesmenneen vaimonsa Adrianin mukaan. Samaan aikaan nykyinen maailmanmestari Mason Dixon kärsii uskottavuuden puutteesta voitettuaan jälleen uuden haastajan ylivoimaisesti. Dixon haluaisi saada kunniaa ja haluaa otella kovan ottelun. Televisiossa näytetään tietokoneen suunnittelema kaksinkamppailu Rockyn ja Dixonin kuvitellusta kohtaamisesta ja sen mukaan Rocky voittaisi. Näin hänellä herää halu otella vielä kerran. Tasaisen kymmenen erän näytösottelun jälkeen Rocky häviää pisteissä 75-76.

## Rooleissa

## Lähteet

## Aiheesta muualla
* Arvostelu: Rocky Balboa (elitisti.net)
Blood in Our Wells

__NOTOC__
**Blood in Our Wells**, (ukr. **Krov u naših Krinitsjah**) on ukrainalaisen black metal -yhtyeen Drudkhin neljäs studioalbumi, joka julkaistiin 23. maaliskuuta 2006. Kuten aikaisemmistakin levyistä, on myös tästä saatavilla vinyyliversio CD-version lisäksi, mutta myös 1000 kappaletta painettu deluxe-versio, jonka pakkaus on kooltaan noin DVD-kotelon kokoinen sisältäen parannettua kansitaidetta.

## Kappaleet
# 
# 
# 
# 
# 
# 

## Kokoonpano
* Roman Sajenko – kaikki instrumentit, poislukien rummut
* Thurios – kaikki instrumentit, poislukien rummut
* Juri Sinitski – rummut

## Arvostelut
* Imperiumi: 5½/10

## Lähteet

## Aiheesta muualla
* Imperiumi.net-arvio 
* 
*
Supernal Music

**Supernal Music** on pieni levy-yhtiö Englannissa, joka on erikoistunut metallimusiikkiin, varsinkin black metalliin. Sen perusti vuonna 1996 Alex Kurtagić. Ja se tunnettiin aluksi vain Internet-sivuna, jonka kautta pystyi tilaamaan tuntemattomampien yhtyeiden teoksia. Nykyään Supernalin tunnetuimpiin nimiin kuuluu lähinnä ukrainalaisia black metal -yhtyeitä, kuten Drudkh, Hate Forest ja Astrofaes. Vaikka Supernal julkaisee pääosin black metallia, löytyy joukosta mm. doom metal- ja dark ambient -tuotoksia.

## Aiheesta muualla
* Supernal - Virallinen sivusto ja Internet-levykauppa.
Macintosh 512K

**Macintosh 512K** on Apple Computerin 10. elokuuta 1984 julkaisema tietokone. Macintosh 512K, lempinimeltään **Fat Mac** (*Lihava Mac*), oli toinen laajan Macintosh-tietokonesarjan malli.

## Tekniset tiedot
Macintosh 512K oli Macintosh 128K-mallin päivitys, jossa 128 kt:n keskusmuisti korvattiin 512 kt:n muistilla. Laitteessa oli 8 MHz:n Motorola 68000 -suoritin, 400 kt:n levykeasema ja kolme DB-9 ja yksi DB-19 -liitäntä. 9" näyttö ja keskusyksikkö oli pakattuna samaan koteloon, johon kytkettiin hiiri ja näppäimistö sekä lisävarusteena saatava kiintolevy tai ulkoinen levykeasema. Käyttöjärjestelmänä toimi System 1.0 ja mukana toimitettiin MacPaint ja MacWrite. Käyttöjärjestelmää pystyi päivittämään versioon System 4.1 saakka.

## Kehitys ja vastaanotto
Vuoden 1984 tammikuussa julkaistu, ensimmäinen Macintosh osoittautui muistiltaan riittämättömäksi ja päivitetyn mallin julkaisu tapahtui jo muutaman kuukauden päästä. Päivitetty versio maksoi 3 195 dollaria ja Macintosh 128K :n hinta pudotettiin 2 199 dollariin. Fat Macin julkaisun jälkeen julkaistiin myös sovellukset MacDraw, MacProject ja Macintosh Pascal. Pian tuli saataville myös LaserWriter-tulostin, joka mahdollisti julkaisuohjelmien (*desktop publishing*) käytön. Huhtikuussa 1986 Macintosh 512K :sta julkaistiin päivitetty versio Macintosh 512Ke, jossa oli suurikapasiteettisempi levykeasema ja isompi ROM-muisti.

## Triviaa
* Fat Mac -lempinimi juontui Macintosh 512K:n suuresta keskusmuistista, joka oli kooltaan nelinkertainen Macintosh 128K:hon verrattuna.

## Lähteet

## Aiheesta muualla
* Mac 512K Low End Mac -sivustolla
* Kuvia ja tekniset tiedot
Macintosh 512Ke

**Macintosh 512Ke** on Apple Computerin 1. syyskuuta 1986 julkaisema, Macintosh 512K -tietokoneen päivitetty versio. Julkaisuhetkenään Macintosh 512Ke oli edullisempi vaihtoehto Macintosh-malliston silloiselle lippulaivalle Macintosh Plus -tietokoneelle. Macintosh Plussaan verrattuna Macintosh 512Ke sisälsi vähemmän keskusmuistia eikä siinä ollut SCSI-liitäntää. Keskusmuisti oli Macintosh 128K:n tavoin integroituna emolevylle ja sen lisääminen oli vaikeampaa kuin SIMM-muistikammoilla toimivan Plussan. Macintosh 512Ke:n keskusmuisti oli mahdollista päivittää 2 Mt:n saakka kolmannen osapuolten laitteistopäivityksillä. 

## Tekniset tiedot
Macintosh 512Ke käytti 8 MHz:n Motorola 68000 -prosessoria. Siinä oli 800 kt:n levykeasema ja DB-9- ja DB-19-liitäntäportteja. Keskusyksikön kanssa koteloitu 9" mustavalkoinen näyttö käytti 512 x 384 pikselin resoluutiota. Laitteiston mukana toimitettiin System 3.0 ja Finder 5.1. Käyttöjärjestelmän pystyi päivittämään System 6.0.8 :aan saakka.

Applen 299 dollarin hintaisella *Macintosh Plus Disk Drive Kit*-paketilla Macintosh 512K:n saattoi päivittää 512Ke:ksi. Paketti sisälsi:
* 800 kt:n kaksipuolisen levykeaseman
* 128 kt:n ROM-sirut, joilla 512K:n 64 kt:n ROM korvattiin
* Macintosh Plus System Tools -ohjelmistopäivityksen
* Asennusoppaan

## Lähteet
Macintosh XL

**Macintosh XL** on Apple Computerin Lisa-projektin tuottaman tietokoneen viimeinen malli. Vuonna 1983 julkaistu Lisa menestyi huonosti ja seuraavana vuonna julkaistu Macintosh 128K ja myöhemmät Macintosh-mallit söivät Lisan markkinat täysin. Lisan päivitysversio Macintosh XL julkaistiin 1. tammikuuta 1985. Samaan aikaan myytiin Lisa 2/10-konetta, joka toimi Lisan käyttöjärjestelmällä. Macintosh XL sisälsi MacWorks XL -ohjelman, jolla Macintosh-koneiden ROM-muistia emuloitiin, mahdollistamalla Macintoshille tehtyjen sovellusten ajamisen Lisan alustalla.

## Tekniset tiedot
Macintosh XL käytti 5 MHz:n Motorola 68000 -suoritinta. Siinä oli 512 kt:n keskusmuisti, joka oli päivitettävissä 2 Mt:n saakka. Koneessa oli sisäänrakennettu 3.5" 400 kt:n levykeasema ja 720 x 364 resoluutiota käyttävä näyttö. Resoluutiosta johtuen Macintosh XL ei käyttänyt muiden Macintosh-sarjan tietokoneiden tapaan neliön muotoisia pikseleitä . Resoluutio oli päivitettävissä toimenpiteellä, jossa näyttölaite vaihdettiin 608 x 431 pikselin resoluutiolla toimivaan. Kuten Lisaan, Macintosh XL:ään tarjottiin lisävarusteena ulkoista 10 Mt:n kiintolevyä.

## Lähteet

## Aiheesta muualla
* Macintosh XL:n tekniset tiedot  Applen sivuilla
Eeron elpee

**Eeron elpee** on Eero Raittisen ensimmäinen studioalbumi sooloartistina. Se julkaistiin vuonna 1970. Levy julkaistiin myöhemmin eri kansilla ja nimellä *Blues from the North*. Levystä on tehty uusintapainos 2016 (Svart Records) alkuperäisillä kansilla.

Kappale ”St. Louis Blues” oli rockkitaristi Albert Järvisen ensilevytys.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Eero Raittinen – laulu
* Mike Koskinen – trumpetti
* Eero Koivistoinen – alttosaksofoni
* Juhani ”Junnu” Aaltonen – tenorisaksofoni
* Seppo ”Paroni” Paakkunainen – baritonisaksofoni
* Hillel Tokazier – piano
* Pentti Hietanen – urut, piano
* Jukka Tolonen – kitara
* Nono Söderberg – kitara
* Albert Järvinen – kitara
* Heikki ”Häkä” Virtanen – bassokitara
* Pekka Sarmanto – bassokitara
* Vesa Aaltonen – rummut
* Reino ”Reiska” Laine – rummut

## Kirjallisuutta
* 

## Lähteet

## Aiheesta muualla
* Rytmimusiikin Syke: Eeron elpee / Blues From The North
Petoman’s Peflett

**Petoman's Peflett** on Texas Faggottin toinen albumi, joka julkaistiin vuonna 2000.

## Kappaleet

#"Hector Sector (generals favourite)" – 5:58
#"Love Ice" – 4:13
#"Hoosianna" – 4:40
#"Lung Lock" – 5:04
#"Jäätelöautomaatti" – 3:39
#"U" – 4:54
#"Rock The Beat Now" – 6:17
#"Impastil" – 03:34 
#"Breast Boogie" – 5:30
#"Lemuria" – 3:07
#"Millenibum" – 4:20
#"Humour Tumour" – 5:13
#"Resergean" – 12:54

## Aiheesta muualla

* Exogenic Records
Haddon Sundblom

**Haddon Sundblom** (22. kesäkuuta 1899 – 10. toukokuuta 1976) oli yhdysvaltalainen taiteilija. Sundblom syntyi Michiganin osavaltion Muskegonissa. Hänen isänsä oli kotoisin Ahvenanmaan Föglöstä ja äitinsä Ruotsista.

Sundblomia pidetään yleisesti nykyisen joulupukin kuvan luojana, kun hän työskenteli Coca-Colalla vuonna 1931. Sundblomin joulupukki-hahmo esiintyy myös Ahvenanmaan vuoden 2007 joulupostimerkissä.
 
## Kirjallisuutta
*

## Lähteet
LATAM Perú

**LATAM Perú** (aikaisemmin **LAN Perú**) on Perun suurin lentoyhtiö ja maan kansallinen lentoyhtiö. Se on perustettu vuonna 1998 ja kuuluu chileläiseen Latam Airlines Group -yhtiöryhmään. 

Yhtiöstä tuli chileläisen LAN Airlinesin tytäryhtiö syyskuussa 2002. Kun LAN Airlinesitä tuli LATAM Chile, myös LAN Perú vaihtoi nimensä LATAM-alkuiseksi. 

LATAM Perú kuului Oneworld-lentoyhtiöallianssiin vuosina 2000–2020. Koko LATAM-yritysryhmä poistui Oneworldistä yhtä aikaa vuonna 2020, kun yhdysvaltalainen Delta Air Lines osti osuuden yritysryhmästä. 

## Laivasto

*15 Airbus A319-100
*08 Airbus A320-200
*10 Boeing 767-300ER
*02 Boeing 787-8 Dreamliner

## Aiheesta muualla

*LAN
Roman Sajenko

**Roman Sajenko** () on ukrainalainen muusikko, joka on tullut parhaiten tunnetuksi black metal -yhtyeessään Drudkh, joka kuuluu Ukrainan tunnetuimpiin black metal -yhtyeisiin. Hän on vaikuttanut myös Hate Forestissa, Blood of Kingussa, jonka Hate Forest -jäsenet perustivat lopetettuaan Hate Forest -yhtyeen, ja ambient-sooloprojektissaan Dark Ages.

## Diskografia
Mukaan on luettu vain täyspitkät albumit ja EP:t johtuen lukuisista demoista. Yhtyeet ovat aakkosjärjestyksessä, albumit aikajärjestyksessä.
* Dark Ages - Twilight of Europe
* Dark Ages - A Chronicle of the Plague
* Drudkh - Forgotten Legends
* Drudkh - Autumn Aurora
* Drudkh - The Swan Road
* Drudkh - Blood in Our Wells
* Drudkh - Songs of Grief and Solitude
* Hate Forest - *Darkness* EP
* Hate Forest - *Blood & Fire* EP
* Hate Forest - *Ritual* EP
* Hate Forest - *The Gates* EP
* Hate Forest - Purify
* Hate Forest - Battlefields
* Hate Forest - *Resistance* EP
* Hate Forest - Sorrow

## Aiheesta muualla
* ''Hate Forest'' levy-yhtiö Supernal Musicin sivuilla
* ''Drudkh'' levy-yhtiö Supernal Musicin sivuilla
Thurios

**Thurios** on ukrainalainen muusikko, joka on tunnettu black metal -yhtyeistä Drudkh ja Astrofaes.

## Diskografia
* Astrofaes - Dying Emotions Domain
* Astrofaes - The Eyes of the Beast
* Astrofaes - Ancestors' Shadows
* Astrofaes - Heritage
* Astrofaes - Those Whose Past is Immortal
* Drudkh - Forgotten Legends
* Drudkh - Autumn Aurora
* Drudkh - The Swan Road
* Drudkh - Blood in Our Wells
* Drudkh - Songs of Grief and Solitude

## Aiheesta muualla
* Astrofaesin viralliset sivut
* Drudhin sivu Supernal Music -levy-yhtiön sivuilla